Jarl Emerik Jaatinen

Jarl Emerik Jaatinen (20. syyskuuta 1884 Kokkola – 23. marraskuuta 1953) oli suomalainen rautatieinsinööri ja Kokkolan kaupunginjohtaja.

Jaatisen vanhemmat olivat kihlakunnantuomari, valtiopäivämies Axel Mathias Jaatinen (1834–1907) ja Hilma Stenberg. Hän pääsi ylioppilaaksi 1903 yksityistodistuksella Helsingin reaalilyseosta ja hän suoritti insinööritutkinnon Zürichissä Sveitsissä 1907. Jaatinen oli ratainsinöörinä rautateillä 1907–1930 ja hän toimi Kokkolan kaupunginjohtajana 1930–1948.

Jarl Emerik Jaatinen oli naimisissa Fanny Nybergin kanssa ja sen jälkeen vuodesta 1925 Eine Walborg Selinin kanssa. Toimitusjohtaja, kirjailija Inga Lindqvist, o. s. Jaatinen, kirjailijanimi Inga Brogren on Jarl Emerik Jaatisen tytär hänen ensimmäisestä avioliitostaan.

Lähteet

Aiheesta muualla 
 Rautatieinsinööri, myöhempi Kokkolan kaupunginjohtaja Jarl Emerik Jaatinen, Zürichissä vuonna 1905 otettu valokuva, Museovirasto, Historian kuvakokoelma (Finna)

Suomalaiset insinöörit
Kokkolan kaupunginjohtajat
Vuonna 1884 syntyneet
Vuonna 1953 kuolleet